ลุ้น SET บวกต่อ เล็ง “กลุ่มพลังงาน” หนุน หลังราคาน้ำมันดิบฟื้น
แนวโน้ม SET เช้าบวกต่อ เล็ง “กลุ่มพลังงาน” หนุน หลังราคาน้ำมันดิบฟื้น และค่าเงินบาทพลิกกลับมาแข็งค่าเล็กน้อยหนุนฟันด์โฟลว์ไหลเข้า
แนวโน้ม SET เช้าบวกต่อ เล็ง “กลุ่มพลังงาน” หนุน หลังราคาน้ำมันดิบฟื้น และค่าเงินบาทพลิกกลับมาแข็งค่าเล็กน้อยหนุนฟันด์โฟลว์ไหลเข้า
1 ส.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นตามตลาดหุ้นทั่วโลกที่ดีดตัวขึ้นในช่วงที่บ้านเราหยุดยาวเมื่อสัปดาห์ก่อน ตอบรับผลการประชุมธนาคารกลางสหรัฐ (เฟด) ปรับขึ้นอัตราดอกเบี้ยตามคาดการณ์ที่ 0.75% และมีแนวโน้มชะลออัตราการปรับขึ้นในระยะต่อไป
ขณะที่ค่าเงินบาทพลิกกลับมาแข็งค่าได้บ้าง โดยเช้าวันนี้มาอยู่ที่ 36.17 บาท/ดอลลาร์ มองเป็น Sentiment เชิงบวกต่อเงินทุนไหลเข้า (FundFlow) ตลาดหุ้นไทย โดยเฉพาะหุ้นขนาดใหญ่ เช่นเดียวกับตลาดหุ้นในเอเชียในช่วงที่ผ่านมา อีกทั้งราคาน้ำมันดิบก็ฟื้นตัวขึ้นคาดว่าจะช่วยหนุนหุ้นกลุ่มพลังงานด้วย
ด้านตลาดหุ้นอื่นในภูมิภาคเอเชียเช้านี้เคลื่อนไหวบวกเล็กน้อย วันนี้ให้แนวรับที่ 1,568-1,572 จุด และแนวต้าน 1,585-1,598 จุด